KIRJALLINEN KYSYMYS E-2372/01 esittäjä(t): Olivier Dupuis (TDI) neuvostolle. Poikkeusoperaatio Tsetseniassa ja Ingushiassa epäinhimillisissä oloissa asuvien tsetseenipakolaisten vastaanottamiseksi.



Virallinen lehti nro 081 E , 04/04/2002 s. 0164 - 0164



KIRJALLINEN KYSYMYS E-2372/01 esittäjä(t): Olivier Dupuis (TDI) neuvostolle (28. elokuuta 2001) Aihe: Poikkeusoperaatio Tsetseniassa ja Ingushiassa epäinhimillisissä oloissa asuvien tsetseenipakolaisten vastaanottamiseksi Saksalaisten viranomaisten tuoreen päätöksen johdosta kaikki teteenit, jotka hakevat poliittista turvapaikkaa Saksasta ja joiden hakemus hylätään, karkotetaan takaisin lähtömaahansa. Tämä päätös on seuraus Saksan sisäministerin julistuksesta, jossa hän arvioi Venäjän sotilaallisten ja puolisotilaallisten joukkojen kotimaahan palautettuun väestöön kohdistamien kostotoimien uhan olevan perusteeton. Näin ollen poliittista turvapaikkaa hakevien henkilöiden kotiuttaminen ei olisikaan enää epäinhimillinen teko. Lukuisat Teteniasta peräisin olevat uutiset kuitenkin kertovat humanitaarisen tilanteen olevan äärimmäisen huolestuttava. Pula elintarvikkeista ja lääkkeistä kasvaa, sairaalaverkostoa ei ole ja epidemioita puhkeaa. Vielä vakavampaa tietoa antavat tiedotusvälineiden ja kansalaisjärjestöjen selonteot, jotka kertovat sotilaallisen ja puolisotilaallisen venäläismiehityksen harjoittaman väkivallan olevan järjestelmällistä ja äärimmäisen raakaa. Erityisen vakavaa on siviiliväestön jatkuva ahdistelu, lukuisat pikateloitukset, kidutuksen yleisyys ja siviilien kidnappaukset muun muassa kiristystarkoituksessa. Voisiko neuvosto kertoa, kuinka monta teteeniä kussakin EU:n 15 jäsenmaassa on saanut pakolaisen aseman? Eikö neuvosto katso, että tässä Tetenian traagisessa humanitaarisessa tilanteessa unionin pitäisi samalla tavalla kuin Bosnian hyväksi aloittaa poikkeuksellinen operaatio, jossa 15 jäsenmaata huolehtisivat tasapuolisesti kaikkien Teteniassa ja Ingushiassa epäinhimillisissä oloissa asuvien teteenipakolaisten vastaanottamisesta? Vastaus (29. marraskuuta 2001) Neuvostolla ei ole tietoja siitä, kuinka moni teteeni on saanut pakolaisen aseman EU:n jäsenvaltioissa. On huomattava, että turvapaikanhakijoita ei mitenkään erotella etnisen alkuperän mukaan, joten tässä tapauksessa hakijoiden alkuperämaana on Venäjän federaatio. Tältä osin poikkeusoperaatiota pakolaisten vastaanottamiseksi ei ole toteutettu, koska jäsenvaltiot ja komissio eivät ole pitäneet sellaista tarpeellisena. On myös huomattava, että mikään kansainvälinen järjestö ei ole pyytänyt tällaisen operaation toteuttamista. Tässä yhteydessä on muistettava, että 20. heinäkuuta 2001 neuvosto antoi direktiivin 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi.(1) Jäsenvaltioiden on saatettava voimaan tämän direktiivin mukaiset säännökset 31. joulukuuta 2002 mennessä. Direktiivin mukaan mainitun kaltainen joukottaisen maahantulon tilanne todetaan komission ehdotuksesta tehdyllä neuvoston päätöksellä; komissio tutkii myös kaikki jäsenvaltioiden pyynnöt, joissa sitä pyydetään esittämään neuvostolle tällainen ehdotus. (1) EYVL L 212, 7.8.2001, s. 12.